ŽoV 4.9.2024

Dobrý deň,  
  
chcel by som vás požiadať o vysvetlenie ohľadne dokumentov, ktoré majú byť predložené so žiadosťou o účasť.  
Nakoľko so žiadosťou sa majú doložiť doklady v zmysle Prílohy č. 3 podmienky účasti, avšak v podkladoch sa nachádza aj príloha č. 4 - Formuláre kde sú formuláre, na ktoré nie je odkaz v podkladoch prípadne nie je konkrétne uvedené, že by mali byť súčasťou žiadosti o účasť, napr. Všeobecné informácie o uchádzačovi, Čestné vyhlásenie - obchodné podmienky dodania, čestné vyhlásenie k neaplikovateľnosti sankcií a ďalšie.  
Bolo by prosím možné jednoznačne zadefinovať, ktoré dokumenty a formuláre majú byť doložené so žiadosťou o účasť?

Odpoveď 4.9.2024

V bode 11. SP Obsah žiadosti o účasť sa uvádza, že „Záujemca predloží podpísané prílohy a čestné vyhlásenia vo formáte .pdf, a to podľa vzorov, ktoré sú prílohami týchto súťažných podkladov“.

Z uvedeného vyplýva, že Príloha č.4, ktorá obsahuje formuláre na vyplnenie, má byť súčasťou predloženej ponuky. Rovnako tak Príloha č.5 so žiadosťou o zaradenie do DNS. Zároveň uchádzač preukáže splnenie podmienok účasti v zmysle Prílohy č.3.